Document ID: 31989R1971

NEUVOSTON ASETUS (ETY) N:o 1971/89,
annettu 19 päivänä kesäkuuta 1989,
Euroopan rahapoliittisen yhteistyörahaston käyttämän laskentayksikön arvon muuttamisesta annetun asetuksen (ETY) N:o 3180/78 1 artiklan muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon asetuksen (ETY) N:o 3180/78 ja erityisesti sen 2 artiklan,
ottaa huomioon komission ehdotuksen,
ottaa huomioon raha-asiain komitean lausunnon,
ottaa huomioon Euroopan rahapoliittisen yhteistyörahaston hallintoneuvoston lausunnon,
sekä katsoo, että
asetuksen (ETY) N:o 3180/78 () 1 artiklassa, sellaisena kuin se on muutettuna asetuksella (ETY) N:o 2626/84 (), määritellään ecu jäsenvaltioiden valuuttamäärien summaksi,
Eurooppa-neuvoston 5 päivänä joulukuuta 1978 yksityiskohtaisesta Euroopan valuuttajärjestelmästä annetun päätöslauselman 2.3 kohdassa täsmennetään, että valuutta-arvot, joista ecu koostuu, on tarkasteltava uudelleen ja tarvittaessa tarkistettava kuuden kuukauden kuluessa järjestelmän voimaantulosta ja sen jälkeen joka viides vuosi tai pyynnöstä, jos jonkin valuutan arvot vaihtelevat 25 prosenttia,
uudelleen tarkastelu on suoritettu ja se osoittaa tarkistamisen tarpeellisuuden,
mainitun päätöslauselman 2.3 kohdan mukaisesti tarkistus on suoritettava ottaen huomioon taustalla olevat taloudelliset perusteet ja se ei saa itsessään aiheuttaa ecun ulkoisen arvon muuttumista,
Espanjan pesetan ja Portugalin escudon liittämistä ecuun koskevassa yhteisessä julistuksessa (), joka on Espanjan ja Portugalin liittymisasiakirjan liitteenä, täsmennetään, että Espanjan pesetan ja Portugalin escudon liittämistä ecuun koskevissa päätöksissä on otettava huomioon tarve varmistaa ecun toiminnan ja käytön vakaa kehitys, ja että nämä päätökset voitaisiin tehdä kyseisen uuden jäsenmaan pyynnöstä ja raha-asiain komitean kuulemisen jälkeen ensimmäisen viisivuotisen valuuttojen painottamisen uudelleen tarkastelun yhteydessä,
Espanja ja Portugali ovat pyytäneet valuuttojensa liittämistä ecuun,
Espanjan pesetan ja Portugalin escudon liittäminen ecuun on, erityisesti näitä valuuttoja liikkeelle laskevien viranomaisten toteuttamien toimenpiteiden seurauksena, yhteensopivaa ecun toiminnan ja käytön vakaan kehityksen varmistamiseksi, ja
on suotavaa, että uusien valuutta-arvojen liittämistä ecuun koskevan päätöksen ja tämän päätöksen voimaantulon välillä on jonkin verran aikaa,
ON ANTANUT TÄMÄN ASETUKSEN:
1 artikla
Ecun koostumus, sellaisena kuin se määritellään asetuksen (ETY) N:o 3180/78 1 artiklassa, määritellään 21 päivästä syyskuuta 1989 alkaen:
P yhtäältä seuraavina arvoina:
Prosentteina
P Saksan markka 30,1 P Englannin punta 13,0 P Ranskan frangi 19,0 P Italian liira 10,15 P Alankomaiden guldeni 9,4 P Belgian frangi 7,6 P Luxemburgin frangi 0,3 P Tanskan kruunu 2,45 P Irlannin punta 1,1 P Kreikan drakma 0,8 P Espanjan peseta 5,3 P Portugalin escudo 0,8 P toisaalta jäsenvaltioiden keskuspankkien vaihtomarkkinoillaan rekisteröimiin Yhdysvaltojen dollarin kursseihin perustuvina komission määrittäminä ecun kursseina keskiviikkona 20 päivänä syyskuuta 1989 kello 14.15.
Komissio vastaa 20 päivänä syyskuuta 1989 tarvittavien laskelmien tekemisestä uusien kansallisten valuuttamäärien määrittelemiseksi, jotka vastaavat tässä asetuksessa määriteltyjä arvoja. Se varmistaa niiden tiedoksi antamisen rahaviranomaisille ja niiden julkaisemisen Euroopan yhteisöjen virallisessa lehdessä.
2 artikla
Tämä asetus tulee voimaan 20 päivänä kesäkuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 19 päivänä kesäkuuta 1989.

Labels: 2